Eesti Tervisedenduse Ühingu juhatuse koosoleku protokoll nr 4

Aeg ja koht: Tallinna Ülikooli kohvik , 09.10.2014.a. kell 16.30-18.00  
Osalesid: Elo Paap, Ülle Laasner, Lea Saul, Age Tamm  
Puudusid: Sandra Mägi ja Inge Tamm, mõlemad etteteatamisega  
Protokollis Ülle Laasner  
Juhatas Elo Paap

Räägiti ja otsustati:

1. Rakkerühm – Lea Saul teeb ettekande vigastuste rakkerühma paikkonna teemalisel koosolekul 15.10.2014.a. Paikkonna teemadega esineb ka Maido Nõlvak, kes on päästevaldkonna esindaja. Oluline on, et paikkondlike projektivedajate poolne nägemus tuleks välja ning Leale lisaks on ka Elo lubanud koosolekul osaleda. Lea saadab oma ettekande ülevaatamiseks ja täiendamiseks eelnevalt.
2. EUPHA ja IUPHE:

* EUPHA võrgustikku soovis liikmete tagasiside põhjal kuuluda vaid 3 ETÜ liiget. EUPHA tuli vastu ja ETÜ on aastani 2017 jätkuvalt 3 liikmega võrgustikus (peaks olema 10 huvilist liiget) ning need 3 inimest saavad elektroonselt uudiskirju ja  materjale. Iga aasta alguses küsida rutiinselt oma liikmete käest, kes soovivad olla EUPHA liikmed. Osalustasu tuleb  liikmetel endil maksta, ETÜ on vahendaja rollis (2014 EUPHA arvet ei esita). EUPHA liikmelisus ETÜle mingeid lisaboonuseid (nt konverentsidel väiksemat osalustasu vms) ei anna, see on lihtsalt nimi nende kodulehel. Boonust saavad vaid nimelised liikmed.
* IUPHE 2014.a. aastamaks on makstud, loodetavasti maksame viimast korda sellist summat (710 €), tuleb otsida võimalusi Eesti esindamisel „rikkamate“ organisatsioonide poolt (koostöö TAIga nt).

1. KÜSKi gümnasistide praktika – KÜSK pakkus välja, et ETÜ võtaks gümnasiste kogukonna praktikale. Kuna see kirjavahetus on vaibunud, siis ei ole kellelegi seda momendil pakkuda. Edaspidi saaks küll gümnasiste väikese aja raames viia kurssi MTÜ süsteemidega, hea oleks, kui nad saaksid mõnel tervisedenduse ürituse organiseerimisel kaasa lüüa.
2. Liikmemaksud – liikmemaksude laekumine osakondadelt ei ole hea, on osakondi, kes ei ole üldse maksnud ja aastaid, osad osakonnad on väga tublid olnud (Võru, Lääne-Viru, Rapla). Ülle saatis kokkuvõtte ja kirjad juulis, reageeringut ei olnud (*uus kiri saadetud 20.10.2014.a. Ü.L.)* Teemat käsitleda 1. detsembril juhatuse koosolekul. Osakondade võlg üldkontole on mitusada eurot.
3. ETÜ reklaammeened – teha uusi meeneid ja erinevates kategooriates – eksklusiivmeeneid (kallimad, kinkida vahel harva ja olulisematel kordadel) ja igapäevasemad meened (nagu siiani olnud tassid jms) Lihtsamad meened võiksid olla praktilised – nt kandekott (tekstiil), kotihoidja jms. Iga juhatuse liige võiks otsida reklaamkingituste firmadelt andekaid asju.
4. Mis tähendab “1 vastutaja” – liigne demokraatia ei ole hea, igal tegevusel on oma vastutaja ja temal on õigus otsustada. Igat väiksemat teemat ei pea konsensuslikult juhatusega arutama ja otsustama.
5. Planeeritud päevakavade lõhkiajamine – teema tuli üles traumanõukogude ja suveseminari (Viikingi külas) kontekstis, ajakava läks pingeliseks tänu lisateemadele. Samas tuleb sellistel üritustel akuutsed teemad ja olukorrad ära kasutada (kogukonna turvalisuse arengukavade tegemine, maakondades infopuudus jne). Juhatuse koosolekutel planeerida kas aega rohkem või võtta käsitlusse vähem punkte.
6. Sel aastal korraldada veel üks koosolek, kus käsitleda 2015.a. eelarvet, tegevuskava ning hinnata senist tegevusplaani (sh ühiskondlikku mõju). Arvestades, et 2015 ei tule enam Eesti Haigekassa projektirahasid, plaanida edasist elu. Pearaamatupidaja esitab 1.detsembriks 2014.a. finantsaruande, mis puudutab üldarvet ja üldtegevusi *(isiklikult osaleda ei saa).*